L'alcalde es reuneix amb el nou equip gestor de la Piscina Coberta Municipal d'Alboraia
13 de febrer de 2024

Aquest matí Miguel Chavarría, alcalde d'Alboraia, junt a la regidora Ana Bru, s'han reunit amb el nou equip gestor de la Piscina Coberta Municipal d'Alboraia. La gerència es planteja nous reptes de gestió més activa i coordinada amb la nova piscina exterior i la resta d'instal·lacions i clubs de la ciutat de l'esport.

S'obri així una nova etapa de col·laboració per a fomentar l'esport entre la ciutadania de totes les edats, i per a fomentar que totes les persones del municipi gaudisquen de les instal·lacions de primera amb les quals compta la piscina municipal, entre altres, les màquines esportives recentment renovades.

El centre compta amb: Piscina amb 8 carrers de 25 metres, piscina d'ensenyament de tan sols 1m de profunditat i amb escala d'obra i barana que arriben al fons d'aquesta, un jacuzzi molt ampli, llits d'hidromassatge, colls cigne, dutxes, sauna, bany turc, sala de ciclisme de sala equipada amb l'última tecnologia, 4 sales per a classes col·lectives, sala fitnes amb més de 400m2 amb màquines d'última generació i assessorament tècnic durant tot l'horari d'obertura, vestuaris amb dutxes individuals amb porta pròpia, cabines adaptades, solarium, zona vending i fàcil aparcament.

Per a més informació podeu consultar la web: https://www.piscinamunicipalalboraya.com/